A: 22 વર્ષ પહેલાં અમે કામ શરૂ કર્યું. અમે એકબીજાના પૂરક તરીકે કામ કર્યું અને એકબીજાને રિસ્પેક્ટ કરતા. 22 વર્ષ પહેલાં અમારો એકબીજા પ્રત્યેનો આદર હતો તે આજેય અકબંધ છે. ફ્રેન્ડશિપ હોય, પણ જ્યારે રોજ સાથે કામ કરતા હો અને તમામ ચેલેન્જનો સામનો કરતા હો, મતભેદ હોય અને છતાં સાથે રહેવું અને એકબીજાનો સતત આદર કરતા રહેવું એ મને લાગે છે કે બહુ મોટી વાત છે. એ અમારું સુપ્રીમ એચિવમેન્ટ છે. ફ્રેન્ડશિપ પણ અકબંધ રહી અને ધંધો ફૂલ્યો ફાલ્યો. હું તો આને ભગવાનની કૃપા માનું છું કારણ કે મારા કરતાં વધુ હાર્ડવર્ક કરવાવાળા કેટલાય છે. અમારામાંથી કોઇ પાસે IIT કે મેનેજમેન્ટની ડિગ્રી નથી અને છતાં અમે અહીં સુધી પહોંચ્યા છીએ. આ કંપનીમાં જેટલા લોકો કામ કરે છે તેમની મહેનતને લીધે જ આ બધું છે અને હું ખરેખર આ લોકોનો હૃદયપૂર્વક આભાર માનું છું. આ લોકોએ કર્મચારી તરીકે નહીં પણ માલિક તરીકે રાત-દિવસ કામ કર્યું છે. તેમણે જે અમને આપ્યું છે તે અમે પાછું વાળી શકીએ તેમ નથી. આ લોકો જ કંપનીની એસેટ છે. આ જ આ કંપનીની સ્ટોરી છે.